**Διορισμοί εκπαιδευτικών / μελών ΕΕΠ**

Η διαδικασία ανάληψης υπηρεσίας των **νεοδιόριστων** εκπαιδευτικών και μελών ΕΕΠ θα πραγματοποιηθεί ως εξής:

\*\*\* **ΔΕΝ** **απαιτείται** **υποβολή** **δήλωσης** **αποδοχής** **διορισμού στην παρούσα φάση και πριν τη δημοσίευση σε ΦΕΚ της απόφασης διορισμού**\*\*\*

* Οι νεοδιοριζόμενοι/ες προσέρχονται αυτοπροσώπως στη Διεύθυνση κατά τις ημερομηνίες που θα ορίσει το ΥΠΑΙΘ για ανάληψη υπηρεσίας και ορκωμοσία (οι ημερομηνίες θα ανακοινωθούν και στην παρούσα ιστοσελίδα όταν μας κοινοποιηθούν από την Κ.Υ. του ΥΠΑΙΘ)
* Όσοι/ες εκπαιδευτικοί επιθυμούν πολιτικό όρκο ενημερώνουν μέσω email από την προηγούμενη ημέρα την υπηρεσία μας ώστε να έχουν προετοιμαστεί τα αντίστοιχα πρωτόκολλα.
* Για την ανάληψη υπηρεσίας είναι **απαραίτητη** η υποβολή των **ιατρικών βεβαιώσεων παθολόγου και ψυχιάτρου** ως προς την ικανότητα για διορισμό
* Τα δικαιολογητικά ανάληψης υπηρεσίας των νεοδιόριστων που θα πρέπει να κατατεθούν κατά την ανάληψη υπηρεσίας υποβάλλονται σε **απλά αντίγραφα**.
* Οι αιτήσεις που υποβάλλονται **κατά περίπτωση** από τους νεοδιόριστους (οικογενειακού επιδόματος, αναγνώρισης συνάφειας μεταπτυχιακού τίτλου σπουδών, αναγνώριση προϋπηρεσίας) θα υποβληθούν ήδη συμπληρωμένες και με τα απαραίτητα δικαιολογητικά κατά την ανάληψη υπηρεσίας. Παρακαλούμε να διαβάσετε **προσεκτικά** τις οδηγίες στο αρχείο “δικαιολογητικά ανάληψης υπηρεσίας” ώστε **να μην υποβάλλετε άσκοπα αιτήσεις** αν δεν ανήκετε σε κάποια κατηγορία δικαιούχων.
* Υποχρεωτική για την ανάληψη υπηρεσίας είναι και η **υποβολή υπεύθυνης δήλωσης** (επίσης ήδη έτοιμη και υπογεγραμμένη θα συμπεριλαμβάνεται στο φάκελο με τα δικαιολογητικά που θα κατατεθούν κατά την ανάληψη υπηρεσίας)
* H διαδικασία υποβολής **δήλωσης τοποθέτησης** θα γίνει άμεσα κατά την ημέρα ανάληψης υπηρεσίας.. Μετά την ορκωμοσία οι νεοδιοριζόμενοι δεν θα χρειαστεί να προσέλθουν εκ νέου στην υπηρεσία έως την 1/9/2022, ημερομηνία έναρξης του σχολικού έτους, οπότε και θα παρουσιαστούν να αναλάβουν υπηρεσία στη σχολική μονάδα που θα τοποθετηθούν.
* Οι εκπαιδευτικοί που δικαιούνται **άδεια ανατροφής τέκνου** (ολόκληρη ή υπόλοιπό της μετά τη χρήση της άδειας ως αναπληρώτριες) θα πρέπει να ενημερώσουν την υπηρεσία **μέσω email** **άμεσα μετά την ανακοίνωση του διορισμού τους**, ώστε να μπορούν να υπολογιστούν οι ανάγκες της υπηρεσίας σε προσλήψεις αναπληρωτών. Η ενημέρωση αυτή δεν αλλάζει την υποχρέωση ανάληψης υπηρεσίας και ορκωμοσίας ούτε και τη διαδικασία προσωρινής τοποθέτησής τους που θα γίνει για όλους/ες σύμφωνα με τα κριτήρια που προβλέπονται)